Bilag til bestyrelsesmøde 11. maj 2010

**Vedr. kapacitetsfastsættelse på Fyn**

Odense Katedralskole har besluttet at hæve deres kapacitet fra 24 til 30 klasser. Nyborg vil også hæve deres kapacitet - til det, de pt. i praksis får tildelt.

Bekendtgørelse vedr. optagelse af elever på gymnasier: Det enkelte gymnasiums bestyrelse fastsætter – efter en drøftelse i *Det Forpligtende Samarbejde* – selv sin elevkapacitet. Denne indmeldes til regionen. UVM kan fastlægge en øvre grænse for en skoles kapacitet. *Fordelingsudvalget* (for Fyn i dette tilfælde) fordeler eleverne. Eleverne har ret til optagelse på deres valgte skole, med mindre skolens kapacitetsgrænse er nået.

På Fyn har den decentrale gymnasiestruktur været en central del af samarbejdet mellem gymnasierne. Eleverne er fordelt ud fra den hidtidige kapacitet, dvs. Fyns Amts. UVM har ifm salget af bygningerne sat Mulerne og Svendborg op, men denne er ikke godkendt af GymFyn. Tornbjerg blev hævet med 12 klasser (!) fra 18 til 30, startende fra 2010. De nuværende søgetal til 1g viser, at de mange overskydende elever (168) på OK kan opsuges af omkringliggende gymnasier. Der er altså ikke behov for en kapacitetsudvidelse i Odense (hvortil hører Nordfyns G.)

Hvis OK får hævet deres kapacitet, vil det berøre omkringliggende gymnasier, ikke bare i Odense men længere omkring, vurderer jeg. Udover Nyborg vil også Svendborg og Mulerne sikkert hæve deres.

Jeg (og andre rektorer) har protesteret over OK’s kapacitetsudvidelse på møde i GymFyn: 1) Der er ikke behov for udvidelsen. 2) kapacitetsudvidelsen vil på sigt få negative konsekvenser for omkringliggende gymnasier bl.a. VG. 3) Det vil på længere sigt betyde færre gymnasier (-Fåborg ?) og dermed ringere mulighed for udkantsunge at tage en studentereksamen. 4) Hvis kapaciteten hæves på ikke bare OK, men på flere andre skoler, vil Fordelingsudvalget ikke have nogen elever at fordele. Hvis det skal give mening at have et fordelingsudvalg, må den decentrale struktur fastholdes og skolerne tilsammen have lavere kapacitet end ansøgertal.

OT / 03.05.10