Bilag til bestyrelsesmøde 11. maj 2010

**Status vedr bygningsoverdragelse efter møde med Arbejdstilsynet 5. maj**

Den 18. februar besluttede bestyrelsen at sige nej tak til UVM’s købstilbud. Vi har endnu ikke fået reaktioner fra UVM på vort svar.

Det har været vor strategi, at vi skal i forhandling med UVM om en nedsættelse af prisen. Det har også været planlagt, at luftkvaliteten skulle undersøges inden et køb.

Vi indgik efter vinterferien aftale om undersøgelse af 1) luftkvaliteten og 2) skimmelsvamp - med et Arbejdstilsynet tilknyttet miljørådgivningsfirma, OBH-gruppen. På grundlag af de foreløbige resultater blev Arbejdstilsynet tilkaldt til besøg 5. maj. UBST (Universitets- og Byggestyrelsen) deltog i mødet.

Vi havde et godt møde med Arbejdstilsynet og UBST.

De to rapporter viser, at vi har et problem på begge felter. C02-indholdet er for højt de fleste steder, ligesom vi har skimmelsvamp overalt. Arbejdstilsynet vil derfor give påbud:

1. De gamle midlertidige ’59-bygninger skal have ventilationsanlæg. Den udarbejdede ventilation i naturfagsfløjen fungerer ikke godt og skal forbedres. I den nyere ’74-bygning skal alle uv-lokaler (40’erne) have ventilationsanlæg. Studiecenter og adm. har ikke et så dårligt C02-tal, at AT giver påbud.
2. Skimmelsvamp: forekomst overalt på skolen, 10-100 gange det normale. Det skal undersøges, hvad årsagerne er inden 1.7.

Vi har fundet ud af, at der ingen afskærmning tilsyneladende er mod jord i de gamle ’59-bygninger. Dette kan være en af grundene til skimmelsvampproblemet.

Efter mødet 5. maj har vi mulighed for at forhandle med UVM ud fra helt andre forudsætninger, end vi oprindeligt havde forestillet os. Vor nye kontaktperson i UBST anerkender, at ’59-bygningerne, der som bekendt kun var tænkt at skulle holde i ti år, er ’midlertidige’. Vort mål i forbindelse med udbedring af de påviste forhold og efterfølgende køb må være, at VG overtager ’varige’ bygninger.

OT / 6.5.10